Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 624

14. Tisztálkodó- és mellékhelyiségek 14.1. Öltözõk és öltözõszekrények 14.1.1. A munkavállalók részére megfelelõ öltözõt kell biztosítani, ha a munkavégzéshez külön munkaruhát vagy védõruhát kell viselniük és — egészségügyi okok miatt vagy a munkavállalók korára, nemére tekintettel — nem várható el tõlük, hogy máshol öltözzenek át. Az öltözõknek könnyen megközelíthetõnek és megfelelõ méretûnek kell lenniük, azokat ülõhelyekkel kell ellátni. 14.1.2. A 14.1.1. pont alatt meghatározott öltözõnek megfelelõ méretûnek kell lennie, és azt el kell látni olyan berendezéssel, amely biztosítja, hogy valamennyi munkavállaló a munkaruháját, egyéni védõeszközeit megszáríthassa, valamint a saját ruházatát és személyes tárgyait a munkavégzés idõtartama alatt elzárva tarthassa. Amennyiben a körülmények (pl. veszélyes anyagok, nedvesség, szennyezõdés) azt megkívánják, lehetõvé kell tenni a munkaruhának és az egyéni védõeszközöknek a munkavállaló saját ruhájától és ingóságaitól elkülönített helyen való õrzését. 2002/24. szám 14.1.3. Az öltözõ alapterületét úgy kell kialakítani, hogy az ott öltözõ munkavállalók egymást ne akadályozzák. Öltözõszekrényenként legalább 0,50 m 2 szabad alapterületet kell biztosítani. Az öltözéshez széket vagy padot kell biztosítani. Az öltözõ minimális alapterülete 6 m 2. 14.1.4. Az öltözõket nõk és férfiak részére el kell választani, illetve elkülönített használatukat biztosítani kell. 10 fõ munkavállaló alatt — megfelelõ szervezési intézkedések kialakításával és megtartásával — nõi-férfi közös, de nem egy idõben használható öltözõt lehet kialakítani. 14.1.5. Ha a 14.1.1. pont elsõ bekezdése szerinti öltözõhelyiségekre nincs szükség, minden munkavállaló részére gondoskodni kell olyan helyrõl, ahová saját ruháját és személyes tárgyait el tudja zárni. 14.2. Zuhanyozók és mosdási lehetõségek 14.2.1. Amennyiben 10 vagy több munkavállaló két hétnél hosszabb ideig végez egyidejûleg munkát, akkor a munkáltatónak mosdóhelyiséget kell biztosítani a részükre. E kötelezettségnek nem kell eleget tenni akkor, ha a munkáltató a munka befejezése után biztosítja a munkavállalók olyan központi telephelyre történõ visszajutását, ahol a megfelelõ tisztálkodási lehetõségek fennállnak. 14.2.2. A mosdóhelyiségben 5 fõ munkavállalónként falimosdót, 20 munkavállalónként 1 zuhanyozót kell hideg, illetve meleg folyó vízzel kialakítani. A mosdóhelyiséget szellõztetni, világítani és fûteni kell. A biztosítandó hõmérséklet 21 ˚C. 14.2.3. A munkavállalók részére megfelelõ számú, alkalmas zuhanyozóról kell gondoskodni, ha a munka természete vagy egészségi okok azt megkövetelik. A nõk és férfiak részére külön zuhanyozókat vagy a zuhanyozók elkülönített használatát kell biztosítani. 14.2.4. A zuhanyozó megfelelõ méretû legyen ahhoz, hogy valamennyi munkavállaló számára lehetõvé tegye a higiéniai követelményeknek megfelelõ tisztálkodást. A zuhanyozókat hideg és meleg folyó vízzel kell ellátni. 14.2.5. Ahol a 14.2.1. pont szerinti zuhanyozókra nincs szükség, ott megfelelõ számú (szükség esetén meleg) folyó vizes mosdókat kell biztosítani közvetlenül a munkahelyek és az öltözõk mellett. Intézkedéseket kell tenni a nõk és férfiak számára külön mosdók vagy ezek külön használatának biztosítására, ha személyi-ingósági okok azt szükségessé teszik. 14.2.6. Ahol a zuhanyozók vagy mosdók elkülönítettek az öltözõhelyiségektõl, közöttük kényelmes összeköttetést kell biztosítani. 14.3. Illemhelyek és kézmosók 14.3.1. A munkahelyek, pihenõk, öltözõk és zuhanyozók vagy mosdók szomszédságában a munkavállalók részére elkülönített helyiségben, szükséges számban kézmosóval ellátott illemhelyet kell biztosítani. Intézkedéseket kell tenni a nõk és a férfiak részére külön illemhelyek vagy ezek külön használatának biztosítására. 14.3.2. Valamennyi építési munkahelyen, illetve annak közvetlen közelében legalább egy belülrõl zárható illemhelyet kell biztosítani. 14.3.3. Ha a munkáltató az építési munkahelyen 15 fõ feletti létszámot folyamatosan foglalkoztat, elegendõ számban illemhelyet, vizeldét és kézmosási lehetõséget kell biztosítania. Abban a helyiségben, ahol ezeket elhelyezték szellõztetést, világítást, rendszeres takarítást, illetve az október 15. és április 15. közötti idõszakban fûtést kell biztosítani.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes